Jäähokiliigas NHL võttis Vegas Golden Knights järjest juba kaheksanda võidu, alistades kodujääl 3:0 Nashville Predatorsi.
Knightsi eest skoorisid Reilly Smith, Shea Theodore ja Jonathan Machessault. Vegase tiimi väravasuul tõrjus Marc-Andre Fleury 28 pealelööki.
Esimest hooaega NHL-is mängiv Vegase meeskond pole normaalajal ühtegi mängu kaotanud 1. detsembrist alates, viimati tunti kaotusekibedust 12. detsembril, kui karistusvisete järel jäädi alla Carolina Hurricanesile. Kaheksamänguline võiduseeria on aga tänavuse hooaja pikima seeria kordamine, kaheksa mängu järjest võitis ka Los Angeles Kings, saades sellega hakkama vahemikus 25. novembrist 9. detsembrini.
Tulemused:
Edmonton – Los Angeles 0:5
Vancouver – Anaheim 0:5
Las Vegas – Nashville 3:0
Toimetaja: Maarja Värv